જવાબમાં કચ્છી લોહાણાની ટીમ ૬૧ રનના આસાન ટાર્ગેટને પહોંચી વળવા મેદાનમાં ઊતરી હતી ત્યારે પહેલી ઓવરમાં તેમનો સ્ટાર બૅટ્સમેન જયેશ ઠક્કર ખાતું ખોલાવ્યા વગર જ પૅવિલિયનભેગો થઈ જતાં સોપો પડી ગયો હતો અને હરીફ ટીમ ભારે પડશે એમ લાગી રહ્યું હતું, પરંતુ ત્યાર બાદ કપિલ સોતા (૧૨) અને અવધેશ ઠક્કર (૧૨)ની સમજદારીપૂવર્‍કની પાર્ટનરશિપે ટીમને જીતવા માટેના સ્કોરની નજીક પહોંચાડી પોતાની જવાબદારી પૂરી કરી હતી. કચ્છી લોહાણાએ ૭.૫ ઓવરમાં મક્કમપણે બૅટિંગ કરીને ૪ વિકેટ ગુમાવીને ૬૪ રન બનાવીને સંઘર્ષપૂર્ણ જીત મેળવી લીધી હતી.